
Bucureşti, 2006 

NOTĂ DE PREZENTARE
Studiul disciplinei Istorie, în ciclul superior al liceului, se focalizează pe înţelegerea specificului cunoaşterii de tip istoric şi pe funcţionalitatea acesteia pentru diferitele domenii de activitate. În acest context, oferta de cunoaştere pe care o face programa îşi propune să stimuleze interesul pentru istorie, să asigure premise pentru continuarea învăţării după finalizarea studiilor liceale şi să permită elevilor să reflecteze asupra impactului trecutului în viaţa cotidiană.

În conformitate cu planurile-cadru de învăţământ pentru ciclul superior al liceului, aprobate prin ordinul ministrului educaţiei şi cercetării nr. 5718/ 22.12.2005, în clasa a XI-a, respectiv în clasa a XII-a (ruta progresivă de calificare prin şcoala de arte şi meserii şi anul de completare), disciplina Istorie se studiază după cum urmează: 

(a) 3 ore pe săptămână: la filiera teoretică, profil umanist, specializarea ştiinţe sociale;

(b) 2 ore pe săptămână: la filiera teoretică, profil umanist, specializarea filologie; la filiera vocaţională, profil militar MAI, specializarea ştiinţe sociale; la filiera vocaţională profil pedagogic, toate specializările; la filiera tehnologică, calificările profesionale tehnician în turism, coafor stilist, tehnician în activităţi de poştă, tehnician în hotelărie, tehnician în activităţi economice, tehnician în activităţi de comerţ, tehnician în administraţie, tehnician în gastronomie, tehnician în achiziţii şi contractări, organizator banqueting; 
(c) 1 oră pe săptămână: la filiera teoretică, profil real, specializările matematică-informatică şi ştiinţe ale naturii; la filiera vocaţională, profilurile artistic, sportiv, teologic şi militar MApN; la filiera tehnologică, toate calificările profesionale, cu excepţia celor specificate la punctul (b).

Programa este structurată astfel: 
· notă de prezentare, 
· competenţe generale, 
· valori şi atitudini,
· competenţe specifice şi conţinuturi asociate acestora, 
· sugestii metodologice.
	Competenţele specifice şi conţinuturile parcurse de toate filierele, profilurile şi specializările din ciclul superior al liceului constituie nucleul comun al programei şcolare; de aceea ele un sunt marcate în text prin elemente de tehnoredactare specifice (asterisc şi corp de literă cursiv).

Competenţele specifice şi conţinuturile marcate prin asterisc (*) şi corp de literă cursiv sunt obligatorii numai pentru filiera teoretică, profil umanist, specializarea ştiinţe sociale, care are prevăzute în planul-cadru 3 ore de Istorie pe săptămână.

Conţinuturile marcate prin asterisc (*) şi corp de literă cursiv sunt obligatorii numai la specializările care au prevăzute în planul-cadru 2 ore de Istorie pe săptămână.


Cele patru competenţe generale şi competenţele specifice vizează domeniile: 
· comunicare; 
· relaţii interpersonale, civice şi interculturale; 
· surse istorice şi modalităţi de analiză şi utilizare a acestora pentru informare, documentare şi cercetare;
· învăţare permanentă. 

Focalizarea pe aceste domenii de competenţă a avut în vedere asigurarea progresului în învăţare în context formal şi non-formal. 
Conţinuturile asociate competenţelor specifice se subsumează domeniilor de conţinut incluse în programele pentru ciclul inferior al liceului şi anume: 

1. Popoare şi spaţii istorice
2. Oamenii, societatea şi lumea ideilor
3. Statul şi politica
4. Relaţiile internaţionale
5. Religia şi viaţa religioasă.
Pentru fiecare domeniu de conţinut programa identifică un set de teme, conţinuturi, probleme de atins şi studii de caz care aduc în discuţie probleme ale epocii contemporane cu impact asupra vieţii cotidiene. Conţinuturile reprezintă mijloace prin care elevul poate dobândi competenţele generale şi specifice propuse de programă, ţintind să contribuie la dezvoltarea unei personalităţi autonome, capabilă să analize, să propună soluţii, să accepte diversitatea şi dialogul, să observe şi să abordeze perspectivele multiple asupra trecutului, precum şi problemele sensibile şi controversate, să ia decizii în cunoştinţă de cauză, să-şi asume responsabilităţi, să practice atitudinile şi valorile societăţii democratice. 

Acest mod de a înţelege conţinuturile învăţării a determinat opţiunea pentru teme care aparţin secolului XX. Alte argumente se referă la nevoia înţelegerii aprofundate a vieţii cotidiene în toate aspectele sale (economic, social, politic, cultural, religios, al mentalităţilor), la necesitatea dobândirii comportamentului democratic şi a instrumentelor intelectuale minime care să susţină învăţarea pe parcursul întregii vieţi. 

De asemenea, construirea acestei programe a ţinut cont şi de achiziţiile dobândite de elevi în perioada anterioară (clasele a IX-a şi a X-a).

Programa se doreşte un răspuns la interesele de cunoaştere ale elevului, la evoluţiile domeniului academic, precum şi la viziunea societăţii contemporane asupra educaţiei aşa cum apare în diferite documente elaborate la nivel european: recomandările Consiliului Europei referitoare la studiul istoriei şi al educaţiei civice, Memorandumul pentru educaţia permanentă, elaborat de Comisia Europeană.

COMPETENŢE GENERALE
	1. Utilizarea eficientă a comunicării şi a limbajului de specialitate

2. Exersarea demersurilor şi acţiunilor civice democratice

3. Aplicarea principiilor şi metodelor adecvate în abordarea surselor istorice

4. Folosirea resurselor care susţin învăţarea permanentă




VALORI ŞI ATITUDINI

Educaţia pentru cetăţenie şi valori democratice presupune însuşirea valorilor, atitudinilor şi comportamentelor democratice. 

Ca urmare, competenţele generale şi specifice care trebuie formate prin procesul de predare-învăţare a disciplinei au la bază şi promovează următoarele valori şi atitudini:

· Coerenţă şi rigoare în gândire şi acţiune

· Gândire critică şi flexibilă

· Relaţionarea pozitivă cu ceilalţi

· Respectarea drepturilor fundamentale ale omului

· Dezvoltarea atitudinilor pro-active în viaţa personală şi cea socială

· Antrenarea gândirii prospective prin înţelegerea rolului istoriei în viaţa prezentă şi ca factor de predicţie a schimbărilor

· Rezolvarea pe cale non-violentă a conflictelor

· Asumarea toleranţei etnice, religioase şi culturale.

COMPETENŢE SPECIFICE ŞI CONŢINUTURI
La filiera teoretică, profil umanist, specializarea ştiinţe sociale (3 ore/ săpt.) programa se parcurge integral.

La specializările care au prevăzute pentru Istorie 2 ore/ săpt. sunt obligatorii: competenţele specifice scrise cu litere necursive şi fără asterisc, toate conţinuturile, inclusiv cele marcate prin asterisc (*) şi corp de literă cursiv. 
Competenţele specifice şi conţinuturile marcate prin asterisc (*) şi corp de literă cursiv nu sunt obligatorii la specializările care au prevăzută 1 oră de Istorie pe săptămână.
	Competenţe specifice
	Conţinuturi

	1.1. Formularea, în scris şi oral, a unor opinii referitoare la o temă de istorie
*1.2. Elaborarea unei argumentări orale sau scrise

*3.2.Compararea relevanţei surselor istorice în abordarea unui subiect
	POPOARE ŞI SPAŢII ISTORICE 
· Europa şi lumea în secolul XX

Probleme de atins: Europa contemporană (unitate, diversitate, integrare); *Europa şi spaţiile de civilizaţie extraeuropene.
Cultura română – cultură europeană; România şi Europa în secolul al XX-lea; *Grigore Gafencu şi unitatea europeană; *Imaginea României în presă internaţională după anul 1989 – (studii de caz)

	1.3. Compararea unor opinii şi argumente diferite referitoare la o temă de istorie

2.1.Cunoaşterea şi asumarea valorilor cetăţeniei democratice

3.1. Selectarea şi comentarea surselor istorice pentru a susţine / combate un punct de vedere
*4.1.Proiectarea unei cercetări cu subiect istoric
	OAMENII, SOCIETATEA ŞI LUMEA IDEILOR
· Economie şi societate în lumea postbelică

Probleme de atins: Ocupaţii şi statute profesionale; Migraţii în lumea contemporană, Viaţa privată şi viaţa publică; *Curente şi idei economice:economii dirijate şi economii liberale.
Economie rurală – economie urbană în România; *Diaspora şi exilul românesc – (studii de caz).
· Ştiinţa şi societatea

Probleme de atins: Impactul tehnologiei asupra vieţii cotidiene şi a mediului; Noile tehnologii şi timpul liber.
Contribuţii româneşti la dezvoltarea ştiinţei şi tehnicii – (studii de caz).

	2.2. Analizarea instituţiilor, normelor şi procedurilor de guvernare

2.3. Folosirea strategiilor de negociere şi cooperare civică

3.3. Descoperirea în sursele de informare a perspectivelor diferite asupra evenimentelor şi proceselor istorice
1.3. Compararea unor opinii şi argumente diferite referitoare la o temă de istorie
	STATUL ŞI POLITICA
· Statele în perioada contemporană

Probleme de atins: Forme de organizare statală; Idei şi regimuri politice.
România – de la statul totalitar la statul de drept; *Teme şi dezbateri politice în Parlamentul României la 1900; *Sistemul electoral din România între 1918-1938 şi dinamica partidelor politice – (studii de caz).

	3.3. Descoperirea în sursele de informare a perspectivelor multiple asupra evenimentelor şi proceselor istorice
4.2. Folosirea mijloacelor şi a tehnologiilor de informare şi comunicare pentru investigarea unui eveniment sau a unui proces istoric
*1.4.Susţinerea argumentată a unui punct de vedere într-o discuţie / într-un referat pe teme de istorie
	RELAŢIILE INTERNAŢIONALE
· Cooperare şi conflict

Probleme de atins: Instituţii, mecanisme şi politici de rezolvare a conflictelor în lumea contemporană.
România şi conflictele regionale în secolul XX; *România în Tratatul de la Varşovia – (studii de caz).

	3.4.Analiza diversităţii sociale, culturale şi de civilizaţie în istorie pornind de la sursele istorice
*1.4.Susţinerea argumentată a unui punct de vedere într-o discuţie / într-un referat pe teme de istorie
	RELIGIA ŞI VIAŢA RELIGIOASĂ
· Religia în lumea contemporană

Probleme de atins: Fundamentalismul; Arhitectura religioasă; *Pelerinajul.
Diversitatea religioasă în România – (studiu de caz).


SUGESTII METODOLOGICE
Modul în care este concepută programa răspunde unei duble exigenţe: de a fi un punct de plecare comun pentru toţi profesorii şi, pe de altă parte, de a-i incita în interpretarea şi adecvarea acesteia la condiţiile specifice în care îşi desfăşoară activitatea.

Existenţa unor programe centrate pe achiziţiile elevilor, precum şi noile dezvoltări pe care le înregistrează domeniul academic, au consecinţe la nivelul didacticii disciplinei: putem constata “infuzia” unor demersuri consacrate la nivel academic, care promovează o cunoaştere de tip integrativ, critic şi autoreflexiv (istoria mentalităţilor şi istoria orală sunt doar câteva exemple). La un alt palier, “învăţarea istoriei prin cercetare”, strategie de învăţare utilizată mai larg în contexte non‑formale de educaţie, încurajează elevii să folosească o diversitate de surse, să utilizeze mărturiile contemporane, să alcătuiască proiecte şi să argumenteze demersul utilizat. 

Pe de altă parte, reprezentările publice şi viziunile curente în viaţa publică şi în mediul non-academic reprezintă un element care trebuie să stea în atenţia profesorilor.
Acest nou context educaţional regândeşte rolurile celor doi parteneri ai procesului educaţional: profesorul şi elevul/elevii. Noile roluri au în vedere:

a) pentru profesor: facilitarea învăţării, încurajarea elevilor pentru a formula puncte de vedere personale, colaborarea cu elevii în realizarea demersului didactic;
b) pentru elev: învăţarea prin cooperare, învăţarea în contexte formale şi non‑formale, transferul învăţării
.

Asumarea noilor roluri antrenează demersuri didactice bazate pe învăţarea prin descoperire, simulare, analiza surselor istorice, dezbaterea, jocul de rol, proiectul. Acestea au avantajul de a permite alternarea formelor de activitate şi favorizează evidenţierea dimensiunii holistice a învăţării. Experienţele anterioare de învăţare pot să fie astfel corelate cu noile învăţări.

Utilizarea surselor istorice în predarea istoriei trebuie să se afle permanent în atenţia profesorului. Formarea competenţelor legate de analiza surselor istorice este un obiectiv de predare important pentru că valoarea surselor pentru interpretarea istorică este foarte diferită, iar instrumentele de analiză ale diferitelor surse sunt foarte diverse. Din această perspectivă, strategiile didactice focalizate pe utilizarea surselor istorice trebuie să ia în considerare elemente precum categoria formală de sursă, categoria cronologică, utilitatea sursei în atingerea obiectivelor de predare. Conceptul cheie care trebuie să stea în atenţia profesorului este cel de multiperspectivitate, însemnând ”Un mod de a gândi, a selecta, a examina şi a utiliza dovezi provenind din diferite surse pentru a lămuri complexitatea unei situaţii şi pentru a descoperi ceea ce s-a întâmplat şi de ce” (Stradling, R.: 2001). Un demers didactic focalizat pe înţelegerea multiperspectivităţii înseamnă a ajuta elevii să exerseze modalităţi de analiză a faptelor/proceselor istorice pentru a înţelege ceea ce s-a întâmplat în trecut şi de ce. Activităţile propuse trebuie să contribuie la înlăturarea stereotipurilor, a discriminării şi a automatismelor de gândire, precum şi la cultivarea spiritului tolerant.

Gândirea critică este considerată un factor‑cheie în învăţarea eficientă. Antrenarea acestui tip de gândire poate avea ca punct de plecare strategii bazate pe lectura activă, elaborarea raţionamentelor, formulare de întrebări, elaborare de texte diverse (fişe de lectură, comentarii, recenzii, referate, eseuri), folosirea de metode grafice. 

Utilizarea investigaţiei ca demers didactic favorizează: exersarea tehnicilor de muncă intelectuală şi metoda învăţării prin descoperire, coroborarea izvoarele istorice şi interpretarea lor, cultivarea interesului pentru cercetare, învăţarea etapelor proiectării unei investigaţii istorice (Ghid de evaluare, 1996). Etapele parcurse de un demers investigativ includ: identificarea temei, formularea întrebărilor referitoare la domeniul de interes, stabilirea obiectivelor investigaţiei, identificarea surselor de informare, realizarea unui plan, colectarea informaţiilor/datelor, analiza şi prelucrarea informaţiilor, prezentarea rezultatelor. 

Integrarea noilor tehnologii informatice în procesul de predare-învăţare (inclusiv Internetul) devine esenţială în condiţiile multiplicării surselor de informare şi de comunicare. 

Evaluarea reprezintă o componentă organică a procesului de învăţare. Evaluarea trebuie să se realizeze ca evaluare continuă, formativă. Pentru a favoriza o evaluare obiectivă profesorii trebuie să prezinte cu claritate rezultatele pe care trebuie să le atingă elevii. Alături de formele clasice de evaluare recomandăm utilizarea unor instrumente complementare de evaluare: proiectul, portofoliul, autoevaluarea, observarea sistematică a activităţii şi a comportamentului elevilor.

Studierea faptelor/ proceselor istorice2 (politice, economice, culturale, ideologice, militare, precum şi a imaginii societăţii în diferite perioade), a personalităţilor, instituţiilor, popoarelor/naţiunilor, se va face avându-se în vedere:
· contextul: timp, spaţiu, cauze, premise/ factori interni şi externi;

· caracteristicile faptului/ procesului: definire, aspecte ale desfăşurării/ instituţii/ atribuţii/ prevederi relaţionate pe verticală şi pe orizontală, forţe politice/ sociale/ grupuri/ personalităţi;

· semnificaţiile şi impactul: însemnătate, consecinţe imediate şi de perspectivă, influenţe; 

· perspectivele multiple.
� Se aplică şi la clasa a XII-a – filiera tehnologică, ruta progresivă de calificare prin şcoala de arte şi meserii + anul de completare.


� Capacitatea de transfer a ceea ce a învăţat elevul la noile situaţii se constituie într-un indicator important al învăţării adaptative, flexibile. Transferul poate fi identificat la o varietate de niveluri (de la un set de concepte la altul, de la o disciplină la alta, de la un an şcolar la altul şi din cadrul şcolii în viaţa de zi cu zi, în activităţile non�formală (ISE, 2003).


2 Precizăm că problemele de atins nu corespund lecţiilor.

